wikipedia
Ӱзнезиниҥ јурт јеезези () — Россия Федерацияда Алтай Республиканыҥ Чамал аймагында муниципал тӧзӧлмӧ. Администрациялык тӧс јери — Ӱзнези јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Ӱзнезиниҥ јурт јеезезине статус ла гран-кыйулар тургузылган.

Географиязы 
Јурт јеезе Туулу Алтайдыҥ тӱндӱк-кӱнчыгыш келтейинде, Чамал јурттаҥ тӱндӱктей, Кадын сууныҥ оҥ јарадында, Чуйдыҥ трагынаҥ 20 км ыракта турат. Јеезеге беш јурт кирет. 
Тӱштӱктей аймактарга кӧрӧ мында кыштар чик јок јылу, салкындары ас, тыҥ ла сыркынду эмес. Јай кыска да болзо јеткилинче изӱ. Маала да ажы, јердиҥ де ажы јакшы бӱдӱп быжат.
Талайдыҥ кемјӱзинеҥ 385—637 метрге бийик. Климады орто-континентал. Кыш бу јерлерде јымжак, карлу, тыҥ сооктор јок болот. Ортојылдык температура +3,0 °С градус кире болот, кейдиҥ чыгы 66,1 процент, ортојылдык кеми 855 мм. Салкынныҥ ортојылдык тӱргени 2,4 м/с. 15 м/с тӱрген салкынду кӱндер 6,3. Јай тыҥ ла изӱ эмес, ортоайлык температура +30 градуска јетпейт, эҥ ле изӱ кӱн +34 °С, эҥ ле соок кӱнде -40 °С. Соокторлу кӱндер 18.05/27.07. Соок јок кӱндер 131. Јердиҥ ортојылдык температуразы 3 °С.

Јурт јеезеге кирет

Эл-јон 

Јуртта 2002 јылдыҥ тооалыжы аайынча 668 кижи болгон, олордыҥ алтайлар, орустар ла оноҥ до ӧскӧ укту улус болгон.

Окылу тил: орус, алтай.

Инфраструктуразы 
 Јурт јеезениҥ администрациязы;
 2 орто ӱредӱлӱ школ;
 2 толо эмес текши ӱредӱлӱ школ;
 4 балдардыҥ туразы;
 5 эмчилик;
 5 культура байзыҥы;
 5 библиотека;
 3 стадион;
 1 почта;
 7 магазин; 
 11 турбаза; 
 3 конор тура; 
 СТО;
 АЗС.

Јуруктардыҥ кӧмзӧзи

Ајарулар

Тайантылар 

Чамал аймактыҥ муниципал тӧзӧлмӧзи
Алтай Республиканыҥ јурт јеезези